《和陶诗六首 其二 和杂诗》
宋代·王阮

渊明弃彭泽，归欤在柴桑。我里亦其侧，俯视世秕糠。

顾瞻无所忧，所忧在绝粮。敢辞躬耕劳，耒耜山之阳。

惜哉命之穷，仍岁螟蟘伤。去为游手民，足迹已四方。

拂衣却归去，焉用祖离觞。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。